Fėrbelinas

Fėrbelinas () – nepriklausoma komuna Ostprignitso-Rupino apskrityje, Brandenburgo žemėje, rytų Vokietijoje, už 60 km į šiaurės vakarus nuo Berlyno. 2023 m. gruodžio 31 d. čia gyveno 9009 žmonės.

Fėrbeliną sudaro 17 rajonų (gyvenviečių): Betsinas, Brunė, Dechtovas, Doičhofas, Hakenbergas, Karvezė, Kėnigshorstas, Langenas, Lentskė, Linumas, Mankeris, Protsenas, Fėrbelino miestas, Tarmovas, Valchovas, Valis, Vustrau-Altfryzakas.

 Istorija 
Pirmą kartą Fėrbelinas, kaip Belinas, paminėtas 1216 m. 1294 m. jam suteiktos miesto teisės. 1402 m. minimas keltas per Rinlucho upę ir rąstinė užtvanka. Nuo XIV a. Fėrbelinas atsidūrė Berlyno–Vilsnako piligriminiame kelyje. Valchovo gyvenvietė minima nuo 1445 m. XVII a. ji buvo visai sunaikinta, joje apsigyveno olandai ir pfalciečiai. 1616 m. pastatytas tiltas per Reiną į Noirupiną. 1675 m. vykusiame Fėrbelino mūšyje buvo nugalėta Švedijos kariuomenė. Nuo 1840 m. šiose vietovėse išgaunamos durpės, parduodamos berlyniečiams kaip kuras, tapo svarbi vietinės ekonomikos dalis. 1880–1970 m. per Fėrbeliną ėjo Paulinenaujės–Noirupino keleivinio traukinio linija; 1995 m. liovėsi važiavę ir krovininiai traukiniai. 1940–1945 m. čia buvo įkurti moterų užsieniečių pataisos namai–darbo stovykla, kalinės privalėjo dirbti karnienos pluošto fabrike. Po karo pavadinimu „VEB Märkische Bastfaser“ fabrikas dirbo toliau, iki 1990 m.Cord Pagenstecher: Das Arbeitserziehungslager Fehrbellin in Nordwest-Brandenburg. In: Zeitgeschichte regional. Mitteilungen aus Mecklenburg-Vorpommern. 6 (1). 2002, S. 112 f. (Online-Version als PDF; 24 kB)Webseite zum Arbeitserziehungslager Fehrbellin auf berliner-geschichtswerkstatt.de Po karo Fėrbelinas priklausė Rytų Vokietijai

 Išnašos 

Kategorija:Brandenburgo miestai